
Prošle godine u ovo vrijeme ušteđevina mi je narasla na 5.000 KM, do ove godine ona je narasla na otprilike 7.000, koje sad posjedujem. Mjesečna plata mi se kreće oko 1.100 KM, od čega mi mjesečno ostaje u prosjeku oko 400 KM, ostalih 700 KM potrošim na život (stan, ***[hrana](https://pitajucene.com/search/hrana/questions/ "Pretraži pitanja o hrani")*** i ostalo). Od ovih 400 KM i nastala je ova ušteđevina tokom dvije godine. Što se tiče zlata i srebra, ne posjedujem ništa značajno. Najviše me zbunjuje da li sam dužan dati ***[zekat](https://pitajucene.com/search/zekat/questions/ "Pretraži pitanja o zekatu")*** i na ušteđevinu i na platu, jer je ušteđevina i nastala na osnovu ostataka od plate.


* 
* 
* 
* 
* 
* 
* 

 
Kako se izdvaja zekat na ušteđevinu i platu?

Uvaženi brate u islamu, vi ste obavezni dati ***[zekat](https://pitajucene.com/search/zekat/questions/ "Pretraži pitanja o zekatu")*** na novac koji je pregodinio kod vas i koji je dostigao nisab na početku godine i nije padao ispod granice nisaba tokom cijele godine, bez obzira što se radi o ušteđevini od plate. Pregodinjavanje se počinje računati od momenta kada vaša ušteđevina dostigne nisab, nakon godinu dana, ako novac nije nikako padao ispod granice nisaba, na njega je obaveza dati zekat.


Vi imate pravo da svoj novac potrošite tokom godine, ali ako ga skupljate, štedite, tada, kada je dostigao nisab i kao takav pregodinio, vi ste obavezni da date zekat na njega.


A Allah najbolje zna!


Odgovorio: ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***, prof.


